Lav et referat af nedenstående tekst:

Tekst:
Frederikshavn White Hawks havde fart under skøjterne, da de tirsdag aften kunne sende bundholdet Hvidovre Fighters hjem med et 1-6 nederlag. Det er den niende sejr af 11 kampe i Metal Ligaen, hvilket betyder at høgene nu ligger side om side med lokalrivalerne Aalborg Pirates på ligaens tredjeplads. Efter næsten kun fem minutter sendte Roberts Jekimovs den første puck i nettet, og sørgede for en 1-0 føring i første periode. I anden periode var det også høgene, som tog styringen. Kristian Jensen udbyggede føringen med endnu et mål, og herefter kom også Mark Hurtubise på måltavlen og gjorde det til 3-0. Hvidovres Dennis Christjansen fik godt nok reduceret til 1-3 herefter, men det var en kort lykke for de sjællandske gæster, for før anden periodes afslutning havde Kristoffer Lauridsen gjort nytte af en overtalssituation, og sendt pucken i mål til resultatet 4-1. I tredje periode slog Frederikshavn White Hawks sejren fast. Først scorede Kristian Jensen endnu engang, hvorefter Cameron Spiro lukkede og slukkede med sin scoring til 6-1.

Referat:
Tirsdag aften sikrede Frederikshavn White Hawks sig sikkert sejren over Hvidovre Fighters.